./data/phi0978/phi001/phi0978.phi001.perseus-lat2.xml
Pliny the Elder
persequimur omnes eiusfibras vivimusque super excavatam, mirantes dehiscerealiquando aut intremescere illam, ceu vero non hoc indignatione sacrae parentis exprimi possit  imus in visceraet in sede manium opes quaerimus, tamquam parumbenigna fertilique qua calcatur  et inter haec minimumremediorum gratia scrutamur, quoto enim cuique fodiendicausa medicina est? quamquam et hoc summa sui partetribuit ut fruges, larga facilisque in omnibus, quaecumqueprosunt  illa nos peremunt, illa nos ad inferos agunt,quae occultavit atque demersit, illa, quae non nascunturrepente, ut mens ad inane evolans reputet, quae deindefutura sit finis omnibus saeculis exhauriendi earn, quousque penetratura avaritia  quam innocens, quam beata,immo vero etiam delicata esset vita, si nihil aliundequam supra terras concupisceret, breviterque, nisi quodsecum est!